วันนี้พาไปกินอาหารระหว่างทางจากกรุงเทพฯ ไปนครปฐมกันบ้างค่ะ เนื่องด้วยต้องไปพรีเซนต์งานที่นครปฐม ก็เลยแวะหาอะไรกินระหว่างทาง ไม่มีข้อมูลอะไรเลยค่ะ เห็นร้านนี้อยู่ข้างทางก็แวะกินกันเลย 

ร้านนี้จากที่มาหาข้อมูลทีหลัง มีสองสาขานะคะ ตรงนี้คือสาขาสอง อีกสาขาหนึ่งอยู่แถวๆ ศาลายาน่ะค่ะ

ลักษณะร้านใหญ่พอสมควร เป็นแบบเปิดโล่งไม่มีแอร์นะคะ

เมนูค่ะ มีรูปและราคาเรียบร้อย ราคาสูงนิดหน่อยสำหรับร้านลักษณะนี แต่ก็..ไม่ได้แพงมากนะคะ

น้ำดื่มที่สั่งมาค่ะ ของเราน้ำส้มของน้องน้ำฝรั่ง ซึ่งน้ำส้มของเราอร่อยมากกกกกกกกกกก รสพอดิบพอดี เปรี้ยวอมหวาน และมีเค็มนิดหน่อยกำลังพอดี ไม่ได้กินน้ำส้มรสชาตินี้มานานมาก ไปขอเบอร์จากเจ้าของร้านด้วย แต่เค้าไม่ให้ง่ะ ฮืออออ อร่อยจริงๆ ค่ะ 

ต้มแซ่บค่ะ รสชาติดีนะคะ อร่อยกำลังดีค่ะ

เมนูนี้ของน้อง ตำแตงค่ะ เราชิมไปหน่อยหนึ่ง ไม่ค่อยโอค่ะ ไม่จัดไม่แซ่บง่ะ 

ต่อไปคอหมูย่างค่ะ หมักมาได้ค่อนข้างดีนะคะ หอมดีค่ะ ใช้ได้ๆ

มาร้านนี้ก็เป็ดพะโล้ค่ะ (เห็นว่าเป็นเมนูแนะนำอะนะ) รสชาติของเป็ดไม่ได้เด่นมากนะคะ มีบางส่วนเหนียว แต่พอกินกับน้ำจิ้มแล้วพอดิบพอดี อร่อยขึ้นมากค่ะ เพราะฉะนั้นเชียร์ให้กินกับน้ำจิ้มนะคะ

ลาบหมูทอดค่ะ ไม่ค่อยเท่าไหร่ค่ะ เฉยๆ นะคะกับเมนูนี้

ตำผลไม้ค่ะ รสจัดดีค่ะ อร่อยค่ะตัวนี้ แตกต่างจากตำแตงมากเลย

สรุปโดยรวม ถือว่าเป็นร้านที่มีเมนูหลายอย่างอร่อยนะคะ ก็ต้องเลือกสั่งหละนะคะ